A-Teens

**A*Teens** (tyyliteltynä **A*Teens**) oli ruotsalainen Tukholmasta kotoisin oleva neljän hengen pop-yhtye. He lauloivat ruotsalaisen ABBA-yhtyeen tekemiä lauluja nykyajan tyylin mukaisesti, jonka jälkeen he sävelsivät omaa musiikkia. Yhtyeen nimi oli alussa *ABBA Teens*, joka muutettiin myöhemmin muotoon A*Teens.

A*Teensin albumeita on myyty 9,1 miljoonaa kappaletta ja singlejä 2 miljoonaa.

## Jäsenet
* Marie Serneholt
* Amit Paul
* Dhani Lennevald
* Sara Lumholdt

## Historia

Niklas Berg perusti ryhmän vuonna 1998 nimellä *ABBA Teens*. Myöhemmin nimeksi vaihdettiin A*Teens alkuperäisten ABBA-jäsenten Björn Ulvaeusin ja Benny Anderssonin pyynnön johdosta. 

Vuonna 1999 he alkoivat äänittämään esikoisalbumia *[[The ABBA Generation]]*, jonka sisältö koostui ABBAn cover-kappaleista. Albumi julkaistiin ruotsissa 25. elokuuta 1999 ja yhdysvalloissa 11. toukokuuta 2000. Esikoisalbumi nousi parhainmillaan Billboard 200-listalla sijalle 71. Vuoteen 2001 mennessä albumia oli myyty yli kuusi miljoonaa kappaletta.

26. helmikuuta 2001 julkaistulla *[[Teen Spirit (A*Teensin albumi)|Teen Spirit]]* -albumilla oli omaa musiikkia ABBAn cover-kappaleiden lisäksi. Albumi kohosi Billboard 200-listalla parhainmillaan sijalle 50.

Vuonna 2002 he aloittivat työstämään albumia *[[Pop 'Til You Drop!]]*, joka julkaistiin pelkästään yhdysvalloissa 18. kesäkuuta 2002. Albumi kohosi Billboard 200-listalla parhainmillaan sijalle 45. Myöhemmin albumi on julkaistu yhdysvaltojen ulkopuolella suuren kysynnän johdosta.

28. tammikuuta 2003 yhtye julkaisi *[[New Arrival]]* nimisen neljännen albumin.
Vuonna 2004 *[[Greatest Hits (A*Teensin albumi)|Greatest Hits]]* -levyn julkaisun jälkeen yhtyeen jäsenet ilmoittivat pitävänsä parin vuoden tauon. Myöhemmin yhtyeen ilmoitettiin lopettaneen kokonaan.

Vuonna 2024 yhtye kokoontui uudelleen esiintyäkseen Melodifestivalenin väliaikanumerona. Näin se juhlisti sekä Abban euroviisuvoittoa 50 vuotta aiemmin että perustamistaan 25 vuotta sitten. Esiintymisen jälkeen yhtye päätti jatkaa toimintaansa, ja se kilpailee vuoden 2026 Melodifestivalenissa kappaleella ”Iconic”. Yhtye pääsi suoraan ensimmäisestä osakilpailusta finaaliin.

## Diskografia

### Albumit
* *[[The ABBA Generation]]* (1999) 
* *[[Teen Spirit (A*Teensin albumi)|Teen Spirit]]* (2001)
* *[[Pop 'Til You Drop!]]* (2002)
* *[[New Arrival]]* (2003)

### Kokoelmat
* *[[Greatest Hits (A*Teensin albumi)|Greatest Hits]]* (2004)
* *14 Hits* (2004)

### Remix albumit
* *The ABBA Generation Remix* (2001, Japani)

### EP:t
* *Extr-A-Teens* (2000, Chile)
* *...To the Music* (2001)

### Singlet
* "Mamma Mia" (1999)
* "Super Trouper" (1999)
* "Gimme! Gimme! Gimme! (A Man After Midnight)" (1999)
* "Happy New Year" (1999)
* "Dancing Queen" (2000)
* "Upside Down" (2000)
* "Halfway Around the World" (2001)
* "Sugar Rush" (2001)
* "Heartbreak Lullaby" (2001)
* "Can't Help Falling in Love" (2002)
* "Floorfiller" (2002)
* "Let Your Heart Do All the Talking" (2003)
* "A Perfect Match" (2003)
* "I Promised Myself" (2004)
* ”Iconic” (2026)

## Soolourat
Syyskuussa 2004 Dhani Lennevald julkaisi ensimmäisen singlensä "Girl Talk" Ruotsissa, jossa se myi kultaa. Vuoden 2006 alussa myös Marie Serneholt julkaisi singlen "That's the Way My Heart Goes", joka on julkaistu myös *[[Enjoy The Ride]]* -albumilla. Keväällä 2006 häneltä ilmestyi single "I Need A House" samalta albumilta.

## Lähteet

## Aiheesta muualla
* A-Teensin kotisivut.